কিশোরগঞ্জে বাবা-মাকে মারধর করায় ইমামকে কারাদণ্ড
নীলফামারীর কিশোরগঞ্জে বাবা-মাকে মারধর করায় হাফেজ মাহমুদুল ইসলাম বাদশা নামে মসজিদের ইমামকে কারাদণ্ড দিয়েছেন ভ্রাম্যমাণ আদালত।







মঙ্গলবার রাতে উপজেলা সহকারী কমিশনার ভূমি ও নির্বাহী ম্যাজিস্ট্রেট বেলায়েত হোসেন তাকে ১ মাসের বিনাশ্রম কারাদণ্ড প্রদান করেন।




হাফেজ মাহমুদুল ইসলাম বাদশা গাড়াগ্রাম পোদ্দারপাড়া গ্রামের বৃদ্ধ তহির উদ্দিনের ছেলে ও পুটিমারীর ভেড়ভেড়ি আউলাকুটি মসজিদের ইমাম।
অভিযোগে জানা গেছে, পারিবারিক কলহে হাফেজ মাহমুদুল ইসলাম বাদশা প্রায়ই বাবা-মাকে শারীরিক ও মানসিক নির্যাতন করত। মঙ্গলবার বাবা তহির উদ্দিনকে (৭০) মারধরের সময় মা বাকতোন বেগম (৬৫) এগিয়ে আসলে তাকেও মারধর করে ছেলে।
এ ঘটনায় তহির উদ্দিন ছেলের বিরুদ্ধে থানায় অভিযোগ দায়ের করলে পুলিশ তাকে আটক করে। পরে ভ্রাম্যমাণ আদালত বাদশাকে ১ মাসের বিনাশ্রম কারাদণ্ড প্রদান করেন।
কিশোরগঞ্জ থানার ওসি এম হারুন অর রশিদ ঘটনার সত্যতা নিশ্চিত করেছেন।

নীলফামারীর কিশোরগঞ্জে বাবা-মাকে মারধর করায় হাফেজ মাহমুদুল ইসলাম বাদশা নামে মসজিদের ইমামকে কারাদণ্ড দিয়েছেন ভ্রাম্যমাণ আদালত।